ພວກເຮົາແມ່ນບໍລິສັດຮ່ວມມືລະຫວ່າງລາວແລະຈີນ..
ບໍລິສັດຫຼັກຊັບ ລາວ-ຈີນ ຈໍາກັດ ແມ່ນໄດ້ຮັບອະນຸຍາດການສ້າງຕັ້ງບໍລິສັດຈາກ ຄະນະກໍາມະການຄຸ້ມຄອງຫຼັກຊັບ
ແລະ ຕະຫຼາດຫຼັກຊັບ. ໂດຍມີການບໍລິການເຕັມຮູບແບບແກ່ນັກລົງທຶນຫຼັກຊັບ, ອີງຕາມກົດໝາຍວ່າດ້ວຍຫຼັກຊັບ ແມ່ນສາມາດໃຫ້ການບໍລິການຕົ້ນຕໍລວມມີຄື: ທີ່ປຶກສາທາງດ້ານການເງິນ, ນາຍໜ້າຊື້-ຂາຍຫຼັກຊັບ ແລະ ຕົວແທນຈໍາ
ໜ່າຍ, ການຄ້ຳປະກັນການອອກຈໍາໜ່າຍຫຼັກຊັບ ແລະ ອ່ື່ນໆ.
ບໍລິສັດຫຼັກຊັບ ລາວ-ຈີນ ຈໍາກັດ ຕັ້ງຢູ່ ຊັ້ນ 6, ອາຄານຕະຫຼາດຫຼັກຊັບ, ບ້ານໂພນທັນເໜືອ, ເມືອງ ໄຊເຊດຖາ,
ນະຄອນຫຼວງວຽງຈັນ. ເຊິ່ງໄດ້ຮັບການສ້າງຕັ້ງຂຶ້ນໃນເດືອນມິຖຸນາ 2013, ໂດຍແມ່ນການຮ່ວມມືຂອງ ທະນາຄານ
ສົ່ງເສີມກະສິກໍາ, ບໍລິສັດຫຼັກຊັບ ປາຊີຟິກຮຸ້ນສ່ວນ ຈໍາກັດ, ບໍລິສັດ ອຸດສາຫະກໍາຂໍ້ມູນ-ຂ່າວສານປະເທດລາວ ຈໍາກັດ,
ໂດຍມີທຶນຈົດທະບຽນ 100 ຕື້ກີບ ແລະ ໄດ້ເປີດໂຕບໍລິສັດຢ່າງເປັນທາງການໃນວັນທີ 16 ພະຈິກ 2013. ບໍລິ
ສັດຫຼັກຊັບ ລາວ-ຈີນ ຈໍາກັດ ເປັນບໍລິສັດຫຼັກຊັບຮ່ວມມືແຫ່ງທໍາອິດ ລະຫວ່າງ ສປປ ລາວ ກັບ ສປ ຈີນ ເຊິ່ງໄດ້ຮັບ
ການອະນຸມັດຈາກຄະນະກໍາມະການຫຼັກຊັບ ແລະ ຕະຫຼາດຫຼັກຊັບ (ສປປ ລາວ) ແລະ ກໍ່ຍັງໄດ້ຮັບການເຫັນດີຈາກຄະ
ນະກໍາມະການຫຼັກຊັບ ແລະ ຕະຫຼາດຫຼັກຊັບ (ສປ ຈີນ) ໃຫ້ຮ່ວມກັບອົງກອນການເງິນຫຼັກຊັບຕ່າງປະເທດ. ເປົ້າໝາຍ
ການດໍາເນີນທຸລະກິດຂອງບໍລິສັດແມ່ນ‘’ສ້າງຜົນປະໂຫຍດຮ່ວມກັນ’’, ຕະຫຼາດທຶນຂອງລາວໃຫ້ເຂັ້ມແຂງ, ເພີ່ມທະ
ວີໂອກາດໃນການພັດທະນາຕະຫລາດເງີນທຶນໃໝ່.
ທະນາຄານສົ່ງເສີມກະສິກໍາ (ສປປ ລາວ)
ທະນາຄານສົ່ງເສີມກະສິກໍາແມ່ນທະນາຄານທຸລະກິດຂອງລັດ, ຜູ້ລົງທຶນ 100% ໂດຍແມ່ນກະຊວງການເງິນ, ສ້າງ
ຕັ້ງຂື້ນໃນປີ 1993 ເປັນທະນາຄານໃຫ່ຍລໍາດັບທີ່ສາມຂອງທະນາຄານລັດວິສາຫະກິດ ແລະ ກໍ່ຍັງເປັນຜູ້ຖືຮຸ້ນໃຫ່ຍ
41% ຂອງບໍລິສັດ ຫຼັກຊັບ ລາວ-ຈີນ ຈໍາກັດ. ໃນປີ 2007, ທະນາຄານສົ່ງເສີມກະສິກໍາ (ທສກ) ແລະ ທະນາຄານ
ພັດທະນາອາຊີ (ADB) ໄດ້ມີການເຊັ່ນສັນຍາ,ເຊິ່ງໄດ້ມີການປັບປຸງໂຄງສ້າງພາຍໃນໃຫ້ມີຄວາມສອດຄ່ອງກັບສະພາບ
ສັງຄົມ ແລະ ໄດ້ຫັນປ່ຽນມາເປັນທະນາຄານທຸລະກິດຂອງລັດທີ່ໃຫ້ການບໍລິການລັກສະນະເຕັມຮູບແບບ. ທະນາຄານ
ສົ່ງເສີມກະສິກໍາ ໄດ້ປະກອບສ່ວນນະໂຍບາຍຊຸກຍູ້ເສດຖະກິດ-ສັງຄົມໃນການຫຼຸດຜ່ອນຄວາມທຸກຍາກໃນແກ່ຊາວກະສິ
ກອນ. ໃນປະເທດລາວທັງໝົດມີ 16 ແຂວງ, ປະຈຸບັນ ທະນາຄານສົ່ງເສີມກະສິກຳ ທົ່ວລະບົບ ປະກອບມີ 17 ສາ
ຂາ ແລະ 7 ຈຸດບໍລິການ.
ບໍລິສັດ ຫຼັກຊັບປາຊິຟິກຮຸ້ນສ່ວນ ຈໍາກັດ (ສປ ຈີນ)
ບໍລິສັດ ຫຼັກຊັບ ປາຊິຟິກ ຮຸ້ນສ່ວນ ຈໍາກັດ ແມ່ນຈົດທະບຽນສ້າງຕັ້ງຂຶ້ນໃນປີ 2004 ທີ່ ຄຸນໝິງ ນະຄອນຢູນນານ ແລະ ໄດ້ຮັບອະນຸຍາດດໍາເນີນທຸລະກິດຫຼັກຊັບທົ່ວປະເທດແບບຄົບວົງຈອນ. ໃນປີ 2017, ບໍລິສັດໄດ້ມີການປັບປຸງໂຄງສ້າງໃນການຫັນມາເປັນບໍລິສັດຮຸ້ນສ່ວນ ຈໍາກັດ ໄດ້ອອກຈໍາໜ່າຍຮຸ້ນບໍລິສັດຫຼັກຊັບປາຊິຟິກ (601099) ແລະ ນໍາເອົາຮຸ້ນຈົດທະບຽນທີ່ຕະຫຼາດຫຼັກຊັບ ທີ່ ນະຄອນ ຊຽງໄຮ, ພ້ອມທັງຍັງໄດ້ຖືກຈັດຢູ່ໃນອັນດັບທີ່ 7 ຂອງບໍລິສັດຫຼັກຊັບທີ່ຈົດທະບຽນ. ມາເຖິງເດືອນກໍລະກົດ ປີ 2012, ບໍລິສັດໄດ້ມີການເພີ່ມທຶນຈົດທະບຽນ ມູນຄ່າ 1,653 ຕື້ຢວນ. ໃນວັນທີ 3 ມັງກອນ 2014, ພາຍຫຼັງໄດ້ຮັບການອະນຸມັດເຫັນດີຈາກຄະນະກໍາກະການຄຸ້ມຄອງ ສປ ຈີນ, ບໍລິສັດກໍ່ໄດ້ມີການເພີ່ມທຶນຂະຫຍາຍຮຸ້ນ ມູນຄ່າ 2,354 ຕື້ຢວນ.
ວິໄສທັດຂອງບໍລິສັດການດໍາເນີນທຸລະກິດແມ່ນຢູ່ໃນພື້ນຖານ “ຄວາມຊື່ສັດ, ສຸດຈະລິດ ”, ສະແຫວງຫາ “ ສັນຕິພາບອັນຢືນຍົງ ” ໃຫ້ແກ່ອົງກອນ. ໃຫ້ຄວາມສໍາຄັນແກ່ການບໍລິການລູກຄ້າເປັນຫຼັກ, ສະແຫວງຫາຜົນຕອບແທນອັນເປັນປະໂຫຍດສູງສຸດໃຫ້ແກ່ບັນດາຂາຮຸ້ນ ແລະ ລະບົບເສດຖະກິດສັງຄົມ, ພ້ອມທັງຊຸກຍູ້ສົ່ງເສີມການດໍາເນີນງານຂອງພະນັກງານ ແລະ ບໍລິສັດໃຫ້ມີຄວາມກ້າວໜ້າຂະຫຍາຍຕົວໄປຄຽງຄູ່ກັນ.
ບໍລິສັດ ຫຼັກຊັບປາຊິຟິກ ຮູ້ນສວນ ຈໍາກັດ ແມ່ນໄດ້ຮັບການສ້າງຕັ້ງຂຶ້ນທີ່ນະຄອນຄຸນໝິງ, ມີສາມຂາບໍລິການທົ່ວປະເທດ 23 ສາຂາ, ຊຶ່ງໃນນັ້ນແມ່ນມີສາຂາບໍລິການດ້ານຫຼັກຊັບຫຼາຍກວ່າໝູ່ແມ່ນຢູ່ພາຍໃນນະຄອນຢູນນານ. ພະແນກທີ່ປຶກສາດ້ານການເງິນຂອງບໍລິສັດກໍ່ໄດ້ມີການຂະຫຍາຍຕົວສູງ ແລະ ໄດ້ຮັບລາງວັນ “ການດໍາເນີນງານດ້ານການຮັບປະການໂຄງການຈໍາໜ່າຍຫຼັກຊັບດີເດັ່ນ” ຈາກທາງຕະຫຼາດຫຼັກຊັບທີ່ນະຄອນ ເຊີນເຈີນ ໃນປີ 2010 ແລະ ລາງວັນ ປີ 2011 ລາງວັນ “ປະສິດທິພາບການຂະຫຍາຍຕົວສູງດ້ານທີ່ປຶກສາການເງິນດີເດັ່ນໃນຂອບເຂດບັນດາແຂວງໃນ ສປ ຈີນ” ແລະ ລາງວັນອື່ນໆ. ມາເຖິງປີ 2012 ບໍລິສັດຕິດອັນດັບການຄໍ້າປະກັນການຈໍາໜ່າຍຫຼັກຊັບ IPO ບໍລິສັດຖືກຈັດຢູ່ໃນລໍາດັບທີ 18 ແລະ ຈັດລໍາດັບຢູ່ໃນຕະຫຼາດຫຼັກຊັບອັນດັບທີ່ 20. ພ້ອມກັນນັ້ນຜົນການດໍາເນີນທຸລະກິດຂອງບໍລິສັດແມ່ນມີລາຍຮັບກໍາໄລມີສະເຖລະພາບ. ໃນໄລຍະຜ່ານມາບໍລິສັດໄດ້ນໍາສະເໜີໂຄງການອອກຈໍາໜ່າຍຮຸ້ນກູ້ໃຫ້ແກ່ຫຼາຍບໍລິສັດ, ສະນັ້ນໃນປີ 2011 ນັ້ນເຮັດໃຫ້ບໍລິສັດໄດ້ຖືກຈັດອັນດັບທີ 7 ໃນການຄໍ້ປະກັນການຈໍາໜ່າຍຫຼັກຊັບ, ອັນດັບທີ 9 ມູນຄ່າຄໍ້າປະກັນການຈໍາໜ່າຍຫຼັກຊັບ ແລະ ສະແດງໃຫ້ເຫັນວ່າ ບໍລິສັດ ຫຼັກຊັບປາຊິຟິກ ຮຸ້ນສ່ວນ ຈໍາກັດ ໄດ້ຕິດລໍາດັບທີ່ 10 ໃນບໍລິສັດຫຼັກຊັບທີ່ປະສົບຜົນສໍາເລັດໃນການດໍາເນີນທຸລະກິດຫຼັກຊັບ. ພາຍໃນປີ 2012, ບໍລິສັດ ກໍ່ໄດ້ຮັບຜົນສໍາເລັດໃນການອອກຈໍາໜ່າຍຮຸ້ນ ຂອງ 7 ແຂວງ ແລະ ຍັງມີທ່າແຮງຂະຫຍາຍຕົວຢ່າງເຂັ້ມແຂງຂຶ້ນເລື່ອຍໆ.
ບໍລິສັດ ຫຼັກຊັບ ປາຊິຟິກ ຮຸ້ນສ່ວນ ຈໍາກັດ ຍັງເປັນບໍລິສັດຫຼັກຊັບແຫ່ງທໍາອິດທີ່ຮ່ວມທຶນສ້າງຕັ້ງບໍລິສັດຫຼັກຊັບຢູ່ທີ່ຕ່າງປະເທດ, ຊຶ່ງໃນອານາຄາດນອກຈາກສ້າງຕັ້ງທີ່ ສປປ ລາວ ແລ້ວຍັງມີແຜນຂະຫຍາຍເຊື່ອມຕໍ່ກັບເຂດເສດຖະກິດຂອງກຸ່ມປະເທດອາຊຽນ, ເພື່ອເຮັດໃຫ້ ສປ ຈີນ ແລະ ປະຊາຄົມອາຊຽນ ມີການຮ່ວມມືການຮອບດ້ານນັບມື້ນັບສູງຂຶ້ນ.
ບໍລິສັດ ຂໍ້ມູນຂ່າວສານປະເທດລາວ ຈໍາກັດ (ສປປ ລາວ)
ບໍລິສັດ ອຸດສາຫະກໍາ-ຂໍ້ມູນຂ່າວສານປະເທດລາວ ຈໍາກັດແມ່ນໄດ້ສ້າງຕັ້ງຂື້ນໃນເດືອນ 10 ປີ 2010,ເປັນອີກໜຶ່ງ
ບໍລິສັດທີ່ມີປະສົບການສູງໃນການດໍາເນີນທຸລະກິດ, ແລະເປັນຜູ້ ຖືຮຸ້ນມູ່ນຄ່າ 20% ຂອງບໍລິສັດຫຼັກຊັບ ລາວ-ຈີນ
ຈໍາກັດ. ບໍລິສັດ ອຸດສາຫະກໍາ-ຂໍ້ມູນຂ່າວສານປະເທດລາວ ຈໍາກັດ ແລະ ໄດ້ມີການຮ່ວມມືທີ່ແໜ້ນແພ້ນກັບ ບັນດາ
ບໍລິສັດໃຫ່ຍໆໃນ ສປປ ລາວ. ແລະ ສາມາດໝູນໃຊ້ຂໍ້ໄດ້ປຽບຂອງຕົນມານໍາໃຊ້ໃຫ້ເປັນປະໂຫຍດສູງສຸດໃນການດໍາ
ເນີນທຸລະກິດ, ບັນດາບໍລິສັດເຊິ່ງໄດ້ມີເຄື່ອຄ່າຍໃນການຄຸ້ມຄອງເປັນຕົ້ນເຊັ່ນ: ບໍລິສັດສະໜອງ ເຄື່ອງດື່ມ, ທຸລະກິດ
ໂຮງແຮມ, ບໍລິສັດທ່ອງທ່ຽວ, ບໍລິສັດເຕັກນິກໄອທີ, ບໍລິສັດຈໍາໜ່າຍລົດ ແລະ ອື່ນໆ,ເຊິ່ງໃນພາຍໜ້າຈະສາມາດດຶງ
ດູດນັກລົງທຶນຕ່າງປະເທດທີ່ມາລົງທຶນໃນລາວສາມາດສ້າງຮູບແບບບໍລິການທີ່ຫຼາກຫຼາຍນັບມື້ນັບຫຼາຍຂື້ນ.
ໃນອານາຄົດ ບໍລິສັດ ອຸດສາຫະກໍາ-ຂໍ້ມູນຂ່າວສານປະເທດລາວ ຈໍາກັດ ຈະສາມາດສ້າງຕັ້ງສູນລວມ ບໍລິການທາງ
ດ້ານເຕັກນິກໄອທີ,ສາມາດສະໜອງລະບົບກະດານລາຍງານລາຄາແບບເຕັມຮູບແບບ,ລະບົບລາຍງານການເງິນຄົບວົງ
ຈອນ, ລະບົບຊື້-ຂາຍ ຫຼັກຊັບຜ່ານອິນເຕີເນັດ ແລະ ລະບົບແນວທາງການແກ້ໄຂບັນຫາດ້ານໄອທີ, ເພື່ອນໍາໃຊ້ບັນດາຈຸດ
ດີດັ່ງກ່າວ ມາເປັນຂໍ້ໄດ້ປຽບທີເຫນືອກ່ວາບັນດາຄູ່ແຂ່ງໃນການດໍາເນີນທຸລະກິດ.
- ດໍາເນີນທຸລະກິດບົນພື້ນຖານ ‘’ຮ່ວມກັນສ້າງຜົນປະໂຫຍດຮ່ວມກັນ‘’.
‘’ຮ່ວມກັນສ້າງ‘’ ແມ່ນຮ່ວມກັນສ້າງຮູບແບບໂຄງສ້າງໃຫ່ມຂອງອົງກອນທີ່ສົມບູນແບບທີ່ສຸດ.
‘’ຜົນປະໂຫຍດຮ່ວມກັນ‘’ ແມ່ນການດໍາເນີນທຸລະກິດດ້ວຍການສະແຫວ່ງຫາຜົນປະໂຫຍດຮ່ວມກັນຢ່າງບໍ່ຢຸດຢັ້ງ.
- ໃຫ້ບໍລິການດ້ວຍຄວາມຈິງໃຈ ແລະ ນໍາສະເໜີຜະລິດຕະພັນທີ່ມີຄຸນນະພາບໃຫ້ແກ່ ລູກຄ້າ, ເພື່ອເພີ້ມຄວາມເຊື່ອ
ໝັ້ນໃຫ້ແກ່ ລູກຄ້າ;
- ໃຫ້ຄວາມເຊື່ອໝັ້ນແກ່ ລູກຄ້າໃນດ້ານການລະດົມທຶນໄລຍະຍາວ; ສ້າງຜົນກໍາໄລສູງສຸດໃຫ້ແກ່ ຜູ້ ຖືຮຸ້ນແລະ ນັກ
ລົງທຶນ;
- ເພື່ອຊ່ວຍສົ່ງເສີມພັດທະນາເສດຖະກິດ-ສັງຄົມໃຫ້ນັບມື້ນັບຂະຫຍາຍຕົວ ແລະ ພັດທະນາຕະຫຼາດ ທຶນຂອງສປປ
ລາວ ແລະ ຕະຫຼາດທຶນຂອງ ສປ ຈີນ ໃຫ້ມີການແລກປ່ຽນຖອດຖອນບົດຮຽນເຊິ່ງກັນ ແລະ ກັນ.
ເພື່ອສົ່ງເສີມການຂະຫຍາຍຕົວຂອງຕະຫຼາດຫຼັກຊັບລາວໃຫ້ເຂັມແຂງຍິ່ງຂຶ້ນ,ໂດຍຜ່ານໂຄງສ້າງບໍລິຫານແບບໃໝ່,
ການໃຫ້ບໍລິການຮູບແບບໃຫ່ມ, ສ້າງຜະລິດຕະພັນໃຫ່ມ. ເພື່ອເຮັດໃຫ້ສາຍສໍາພັນລະຫວ່າງ ຕະຫຼາດຫຼັກຊັບສອງປະ
ເທດລາວ-ຈີນ; ບໍລິສັດອອກຫຼັກຊັບ ແລະ ນັກລົງທຶນ; ຜູ້ ບໍລິຫານ ແລະ ພະນັກງານ; ສະພາຂາຮຸ້ນ ແລະ ສະພາບໍລິ
ຫານ, ເຊິ່ງທັງໝົດນີ້ ເພື່ອສ້າງຜົນປະໂຫຍດຮ່ວມກັນ ແລະ ສ້າງປະຫວັດການດໍາເນີນທຸລະກິດກ້າວໄປຢ່າງບໍ່ຢຸດຢັງ.
ຄະນະບໍລິຫານ
ທ່ານ ພອນເພັດ (Mr. LI LIN) ຜູ້ອໍານວຍການ
ທ່ານ ພອນເພັດ (Mr. LI LIN) ໄດ້ສໍາເລັດການສຶກສາປະລິນຍາຕີ ດ້ານພາສາຕ່າງປະເທດ ຈາກມະຫາວິທະຍາໄລ ໂລ້
ຢາງ(LUO YANG University), ເຄີຍສຶກສາທີ່ ມະຫາວິທະຍາໄລແຫ່ງຊາດລາວ, ມີຄວາມຊຳນິຊຳນານໃນການນໍາ
ໃຊ້ພາສາລາວ. ໃນປີ 1999 ໄດ້ເລີ່ມປະຕິບັດໜ້າທີ່ວຽກງານກ່ຽວກັບ ການລົງທຶນທາງດ້ານຫຼັກຊັບ, ຜ່ານມາໄດ້ມີປະ
ສົບການໃນການປະຕິບັດໜ້າທີ່ວຽກງານທີ່ພະແນກນາຍຫນ້າຊື້-ຂາຍ ຫຼັກຊັບ ທີ່ ບໍລິສັດ ຫຼັກຊັບ ກົວໄທຈູນອານ ເປັນ
ເວລາຫຼາຍກ່ວາ 5 ປີ ແລະ ຍັງໄດ້ຖືກຮັບເຊີນໃຫ້ເປັນອາຈານກຽດຕິຍາສັກຜູ້ທໍາອິດໃນທົ່ວປະເທດຂອງ ບໍລິສັດ ທົງ ຫົວ ຊຸນທາງດ້ານຜູ້ຊ່ຽວຊານຂອງການລົງທຶນດ້ານການເງີນ, ໃນປີ 2007 ໄດ້ນໍາສະເຫນີແນວຄວາມຄິດທາງດ້ານການລົງ
ທຶນໃຫ້ແກ່ລັດຖະບານ, ຕະຫຼາດທຶນ, ເງີນທຶນ, ແຜນຍຸດທະສາດ, ບໍລິສັດ, ຫຼັກການ, ການຫັນເປັນມະຫາຊົນ ‘ ລວມ
ສູນເຈັດໃນຫນຶ່ງດຽວ’ ຂອງທິດສະດີທາງດ້ານການລົງທຶນ. ພ້ອມທັງມີປະສົບການຫຼາກຫຼາຍດ້ານເຊັ່ນ: ການບໍລິການໃຫ້
ແກ່ນັກລົງທຶນຫຼັກຊັບ, ການບໍລິຫານທາງດ້ານຕະຫຼາດທືນ ແລະ ມີປະສົບການສູງທາງດ້ານການຄົ້ນຄວ້າຂອງຜະລິດຕະ
ພັນທາງດ້ານການລົງທຶນໃນຫຼັກຊັບ. ໃນປີ 2013 ໄດ້ເລີ່ມເຂົ້າປະຕິບັດໜ້າທີ່ວຽກງານທີ່ ບໍລິສັດ ປາຊິຟິກ ຮຸ້ນສ່ວນ
ຈໍາກັດດໍາລົງຕໍາແໜ່ງ ຮອງຜູ້ອໍານວຍການ ພະແນກການວາງແຜນທາງດ້ານຍຸດທະສາດ.
ທ່ານ ບຸນທະວີ ສີດາວົງສ໌ ຮອງຜູ້ອໍານວຍການ
ທ່ານ ວີເພັດ ສີຫາຈັກຣ ຮອງຜູ້ອໍານວຍການ
ທ່ານ ວີເພັດ ສີຫາຈັກຣ ເປັນນັກທຸລະກິດທີ່ມີຊື່ສຽງໃນປະເທດລາວ, ພ້ອມທັງເປັນຜູ້ອໍານວຍການຂອງ ບໍລິສັດ ອຸດສາ
ຫະກໍາຂໍ້ມູນ-ຂ່າວສານປະເທດລາວ ຈໍາກັດ; ປະທານສະພາອຸດສາຫະກໍາການຄ້າລາວ; ປະທານສະຫະພັນເຕະບານແຫ່ງ
ຊາດລາວ ແລະ ກໍ່ຍັງຖືຮຸ້ນທຸລະກິດຂອງຫຼາຍບໍລິສັດເຊັ່ນ: ບໍລິສັດການຄ້າ ຂາເຂົ້າ-ອອກ, ຂຸດຄົ້ນບໍແຮ່, ໂຮງແຮມ
ແລະ ເຕັກໂນໂລຊີຂໍ້ມູນຂ່າວສານ. ເຄີຍສຶກສາຮ່ຳຮຽນທີ່ຕ່າງປະເທດຫລາຍປະເທດ ແລະ ມີຄວາມຄ່ອງແຄ້ວທາງ
ດ້ານພາສາຕ່າງປະເທດຫຼາຍພາສາເຊັ່ນ: ອັງກິດ, ຝຣັ່ງ, ລັດເຊຍ, ໄທ... ນອກນັ້ນ ຍັງມີປະສົບການສູງທາງດ້ານການບໍລິ
ຫານທຸລະກິດຮ່ວມກັບນັກລົງທຶນຕ່າງປະເທດ.
ທ່ານ ລີ ຈົງ (Mr. LI ZHONG) ຜູ້ຊ່ວຍຜູ້ ອໍານວຍການ
ທ່ານ ລີ ຈົງ (Mr. LI ZHONG) ຮອງຫົວຫນ້າພະແນກທີ່ປຶກສາດ້ານການເງີນ ແລະ ຄໍ້າປະກັນການອອກຫຼັກຊັບ
ຂອງ ບໍລິສັດ ຫຼັກຊັບ ລາວ-ຈີນ ຈໍາກັດ. ຜ່ານມາເຄີຍດໍາລົງຕໍາແໜ່ງຜູ້ອໍານວຍການພະແນກທີ່ປຶກສາທາງດ້ານການເງີນ
ແລະ ຄໍ້າປະກັນການອອກຈໍາຫນ່າຍຫຼັກຊັບຂອງ ບໍລິສັດ ປາຊິພິກຮຸ້ນສ່ວນ ຈໍາກັດ ສາຂາເມືອງເຊີນເຈີນ. ພ້ອມທັງໄດ້
ຮັບໃບຢັ້ງຢື້ນການເປັນຕົວແທນຜູ້ຄໍ້າປະກັນ (ສປ ຈີນ), ມີປະສົບການໃນດ້ານທີ່ປຶກສາທາງດ້ານການເງິນ ແລະ ຄໍ້າປະ
ກັນການອອກຫຼັກຊັບເປັນເວລາຫຼາຍກ່ວາ 17 ປີມາແລ້ວ ແລະ ຍັງມີໜ້າທີ່ຮັບຜິດຊອບ ເປັນທີ່ປຶກສາທາງດ້ານການເງິນ
ແລະຄໍ້າປະກັນໃນໂຄງການອອກຫຼັກຊັບໄດ້ສໍາເລັດຫຼາຍກວ່າ 10 ບໍລິສັດ. ນອກນັ້ນ ໃນໄລຍະ 5 ປີຜ່ານມາຍັງໄດ້ເປັນ
ທີ່ປຶກສາໃນການອອກຈໍາໜ່າຍຮຸ້ນຄັ້ງທໍາອິດໃຫ້ແກ່ຫຼາຍບໍລິສັດທີ່ມີຊື່ສຽງເປັນຕົ້ນແມ່ນ ບໍລິສັດແສເຊຍທີ
(002076), ຕົງນານຫວັງເຈ້ຍ (002135), ຕໍ້າຈູເຈຍກວາງ (002008),ຕົງລຽງຊິງຊູນ(002082),
ປີສຸຍຢວນ (300070), ຈີງເວີຍຕຽນຊູນ(300120), ເຕຫາວລູນຕາ (002005), ລຸຍເຫີຮຸ້ນສ່ວນຈໍາກັດ
(002620).
ຄະນະນັກວິຊາຊີບຫຼັກຊັບ
ທ່ານ ຈ່າງ ຢູ ຊິງ (Mr. ZHANG YU QING): ນັກວິຊາຊີບຊ່ຽວຊານທີ່ປຶກສາທາງດ້ານການເງິນ ແລະ ຄໍ້າປະກັນ
ການອອກຫຼັກຊັບ, ຜ່ານມາເຄີຍດໍາລົງຕໍາແໜ່ງ ຮອງຜູ້ອໍານວຍການພະແນກທີ່ປຶກສາທາງດ້ານການເງີນ ແລະ ຄໍ້າປະກັນ
ການອອກຈໍາໜ່າຍຫຼັກຊັບຂອງ ບໍລິສັດ ຫຼັກຊັບປາຊິພິກຮຸ້ນສ່ວນ ຈໍາກັດ. ພ້ອມທັງໄດ້ຮັບໃບຢັ້ງຢືນການເປັນຕົວແທນຜູ້
ຄໍ້າປະກັນ(ສປຈີນ), ພ້ອມທັງມີປະສົບການໃນດ້ານທີປຶກສາທາງດ້ານການເງີນ ແລະ ຄໍ້າປະກັນການອອກຫຼັກຊັບເປັນ
ເວລາຫຼາຍກວ່າ 15 ປີ, ມີປະສົບການໃນການດໍາເນີນໂຄງການຫຼາຍບໍລິສັດເປັນຕົ້ນແມ່ນ ບໍລິສັດ ເສສວນ ຊາງຫົງ
(600839), ຈົງຊິວລິວ (600138), ເປີຍຈິງ ຊູນຊິນ ຫນົງແຢ (000860), ຊວງຮຸຍຟາຈານ (000895)
ສາງ ເສີງ ຊີເຊີ (601633), ຊວນ ຫົວ ກູເຟິນ(000155), ຊານ ຢວນ ຕາ ( 002417), ຢາເຊິງ ຈີຖວນ
(600108) ແລະ ບັນດາບໍລິສັດອະສັງຫາລິມະຊັບອື່ນໆ.
ທ່ານ ຢຽນ ລີ ຊິນ (Mr. YAN LI XIN): ຫົວຫນ້າພະແນກທີ່ປຶກສາທາງດ້ານການເງີນ ແລະ ຄໍ້າປະກັນການອອກຈໍາ
ໜ່າຍຫຼັກຊັບ, ລະດັບການສຶກສາປະລິນຍາຕີ ແລະ ປະລິນຍາໂທທາງດ້ານການເງີນ-ການທະນາຄານ ທີ່ມະຫາວິທະຍາ
ໄລຊານຕົງ. ພ້ອມທັງມີໃບຢັ້ງຢືນວິຊາຊີບທາງດ້ານຫຼັກຊັບ, ທີ່ປຶກສາທາງດ້ານການລົງທຶນຫຼັກຊັບ, ນາຍຫນ້າຊື້-ຂາຍ
ຫຼັກຊັບ. ໄລຍະຜ່ານມາເຄີຍດໍາລົງຕໍາແໜ່ງຜູ້ບໍລິຫານບໍລິສັດ ໄທ ອານ ຊື່ ຮັບປະກັນທາງດ້ານການລົງທຶນ ຈໍາກັດ
ພ້ອມທັງບໍລິຫານບໍລິສັດ ຈິນ ລູ ຫລັກຊັບ ຈໍາກັດ ຮັບຜິດຊອບ 4 ໜ່ວຍສາຂາບໍລິການຫຼັກຊັບ, ຮອງຫົວໜ້າສາຂາ
ໜ່ວຍບໍລິການ ໄທອານ ຂອງບໍລິສັດ ຫຼັກຊັບ ປາຊິຟິກ ຮຸ້ນສ່ວນຈໍາກັດ. ມີປະສົບການມາຫຼາຍກວ່າ 20 ປີ ໃນດ້ານ
ການບໍລິການ ການລົງທຶນຫຼັກຊັບຂອງ ສປ ຈີນ, ຮ່ວມກໍ່ຕັ້ງກອງທຶນບູລິມະສິດສ້າງເຄື່ອຂ່າຍການຮ່ວມມືຮອບດ້ານກັບ
ຄູ່ຮ່ວມມື,ມີຄວາມເຂົ້າໃຈອັນເລິກເຊິ່ງໃນໂຄງສ້າງການບໍລິຫານທຸລະກິດທາງດ້ານຫຼັກຊັບ ແລະ ຕະຫຼາດທຶນໃນ ສປ ຈີນ.
ທ່ານ ຈ່າງ ໄຫ (Mr. ZHANG HAI): ຫົວຫນ້າພະແນກ ນາຍຫນ້າຊື້-ຂາຍ ຫຼັກຊັບ ໄດ້ສໍາເລັດການສຶກສາປະລິນຍາ
ຕີທີ່ມະຫາວິທະຍາໄລ ຢູນ ນານ, ໃນໄລຍະຜ່ານມາເຄີຍດໍາລົງຕໍາແຫນ່ງໃນ ບໍລິສັດ ຫຼັກຊັບ ຢູນ ນານ ຈໍາກັດ (ສປ ຈີນ)
ບໍລິສັດ ຫຼັກຊັບປາຊິຟິກຮຸ້ນສ່ວນ ຈໍາກັດ ທີເມືອງຄຸນຫມິງ ຫນ່ວຍສາຂາບໍລິການຈິນປີ ລູ ຫົວຫນ້າພະແນກບໍລິຫານ
ແລະ ບໍລິການລູກຄ້າ . ພ້ອມທັງໄດ້ຮັບໃບຢັ້ງຢືນວິຊາຊີບຫຼັກຊັບໃນຫຼາຍດ້ານເຊັ່ນ: ການລົງທຶນທາງດ້ານກອງທຶນຫຼັກ
ຊັບ ແລະ ໄດ້ຮັບໃບຢັ້ງຢືນວິຊາຊີບຫຼັກຊັບທາງດ້ານນາຍຫນ້າຊື້-ຂາຍຫຼັກຊັບມາຫຼາຍກວ່າ 18 ປີ, ເຊິ່ງໄດ້ມີຄວາມຊໍາ
ນິຊໍານານ ແລະ ມີຄວາມຮັບຜິດຊອບສູງໃນດ້ານວິຊາຊີບ.
ທ່ານນາງ ເຫີ ສວາງ (Ms. HE SHUANG):ນັກວິຊາການຊ່ຽວຊານທີ່ປຶກສາທາງດ້ານການເງີນ ແລະ ຄໍ້າປະກັນ
ການອອກຫຼັກຊັບ, ໄດ້ສໍາເລັດການສຶກສາປະລິນຍາໂທຈາກ Stanford University (USA) ໄດ້ຮັບການຄັດ
ເລືອກຂອງ CFA ລະດັບທີ່ສາມ. ໄລຍະຜ່ານມາໄດ້ເຄີຍເຮັດວຽກທີ່ Instream Partners LLC, US ແລະ
ເຄີຍປະຈໍາການທີ່ ບໍລິສັດທີ່ປຶກສາທາງດ້ານກົດຫມາຍ ເຕີ ເຫີງ, ພ້ອມທັງໄດ້ເຂົ້າຮ່ວມໂຄງການທີ່ສໍາຄັນເປັນຕົ້ນແມ່ນ
ໂຄງການ ບໍລິສັດ ນານຕໍ້າກວາງຕຽນ (300346).
ທ່ານ ຫຼິວ ອີ (Mr. LIU YI): ນັກວິຊາການຊ່ຽວຊານທີ່ປຶກສາທາງດ້ານການເງິນ ແລະ ຄໍ້າປະກັນການອອກຫຼັກຊັບ.
ໄດ້ສໍາເລັດການສຶກສາປະລິນຍາເອກຈາກ University of Oxford (England). ມີປະສົບການສູງໃນການປະຕິ
ບັດໜ້າທີ່ເຮັດວຽກໃນຫຼາຍບໍລິສັດເຊັ່ນ: ເຈຍມູ ສ່ ເອີ, ຊານຊີ, ຖົງຊຽງ, ລ້ຽວຢາງ, ຕໍ້າຫວໍ້າ, ລ້ຽວປິນ, ເສີນຢາງ,
ສາງຊາ ແລະ ສາມາດທ້ອນໂຮມບັນດາບໍລິສັດດັ່ງກ່າວໃນການດໍາເນີນໂຄງການອອກຫຼັກຊັບ ແລະ ມີຄວາມຊ່ຽວຊານ
ສູງທາງດ້ານທີ່ປຶກສາການລົງທຶນ.
ແຜນຍຸດທະສາດໃນການດໍາເນີນທຸລະກິດ
ບໍລິສັດ ຫຼັກຊັບ ລາວ-ຈີນ ຈໍາກັດ ສົ່ງເສີມການພັດທະນາທາງຕະຫຼາດທຶນຢ່າງຕໍ່ເນື່ອງ, ໄດ້ຄັດເລືອກເອົາຍຸດທະສາດ
ການບໍລິຫານທີ່ທັນສະໄຫມ, ຄົນຄວ້ານໍາສະເຫນີແຕ່ຜະລິດຕະພັນທີ່ມີຄຸນນະພາບ ພ້ອມທັງສະໜອງບຸກຄະລາກອນ
ທີ່ມີຄວາມຮູ້ຄວາມສາມາດ ແລະ ເປັນມືອາຊີບທີ່ກຽມພ້ອມໃຫ້ບໍລິການແກ່ລູກຄ້າ. ບໍລິສັດ ຫຼັກຊັບລາວ-ຈີນ ຈໍາກັດ
ແມ່ນດໍາເນີນທຸລະກິດໃນຮູບແບບການອີງໃສ່ໃຫ້ສອດຄ່ອງກັບສະພາບຕະຫຼາດທຶນໃນປະຈຸບັນ, ເພື່ອບັນລຸເປົ້າໝາຍໃນ
ການດໍາເນີນທຸລະກິດ ແລະ ເພື່ອສົ່ງເສີມການພັດທະນາຕະຫຼາດທຶນໃຫ້ເຂັ້ມແຂງ ແລະ ຫມັ້ນຄົງຕະຫຼອດໄປ ເຊິ່ງມີ
ແຜນຍຸດທະຍາດໃນການດໍາເນີນທຸລະກິດ 3 ປີເຊັ່ນ: ພັດທະນາການຂະຫຍາຍຕົວໃນ 3 ຮູບແບບການບໍລິການ (ທີ່ປຶກ
ສາທາງດ້ານການເງິນ, ການຄໍ້າປະກັນການອອກຈໍາໜ່າຍຫຼັກຊັບ, ນາຍໜ້າຊື້-ຂາຍຫຼັກຊັບ), ສົ່ງເສີມການພັດທະນາການ
ເຕິບໂຕຂອງຕະຫຼາດທຶນຢ່າງບໍ່ຢຸດຢັ້ງ, ເກັບຮັກສາຂໍ້ມູນຄວາມລັບຂອງລູກຄ້າ, ຮັກສາ ແລະ ພັດທະນາຮູບແບບການ
ບໍລິຫານໃຫ້ໄດ້ມາດຕະຖານສາກົນ. ບໍລິສັດຫລັກຊັບ ລາວ-ຈີນ ຈໍາກັດ ຈະເພີ່ມທະວີການພັດທະນາທາງດ້ານການບໍລິ
ການ ແລະ ການຄົ້ນຄວ້າຜະລິດຕະພັນຮູບແບບໃຫ່ມອອກໃຫ້ບໍລິການຢ່າງບໍ່ຢຸດຢັ້ງ, ພ້ອມທັງຍົກລະດັບຄຸນນະພາບ
ຂອງວິຊາການຂື້ນເລື້ອຍໆ ເພື່ອຕອບສະໜອງໃຫ້ທັນກັບສະພາບຄວາມຕ້ອງການຂອງລູກຄ້າ, ສ້າງການບໍລິການພາຍໃນ
ບໍລິສັດຂອງພວກເຮົາໃຫ້ມີຄຸນນະພາບ ແລະ ມີຮັບປະສິດທິຜົນທີ່ດີສຸດໃຫ້ແກ່ລູກຄ້າ.